  Виталий Пронин Басьяськисьёс тросгес ӝожтӥсько пичиятэм дунын вузаськись товаръёс пумысен. Ӵем дыръя соос ялэм дунзыя уг вузасько, ӟечлыксыя уродэсь. «Огъя Россия» партилэн Удмурт ёзэз кичӧлтэмъя шаерамы улонэ пыӵа «Калык контроль» проект. Со сӥземын сиён-юон дунъёсты эскеронлы. Та вакытэ «Калык контроль» проектэн кивалтэ Кун Кенешысь Гурт удысъя, музъем кусыпъёсъя, инкуазь узырлыкъёсъя но инкуазез утёнъя ялан ужась комиссиен кивалтӥсь Владимир Варламов. Проектэ пыриськисьёс эскеризы Ижысь SPAR но «Пятерочка» магазинъёсыз. Чаклазы, басьяськисьёслэсь правооссэс уг тӥяло-а шуыса, асьсэлэсь дэмланъёссэс но ӵектонъёсэс сётӥзы. Владимир Варламом нимысьтыз саклык висъяны куриз Удмуртиын поттэм вузъёслы. Соос сярысь иворез, пе, бадӟымгес букваосын гожтоно но адскымон интые пуктоно.Роспотребнадзорысь специалист-эксперт Татьяна Исаева ватсаз: басьяськисьёс  тросгес ӝожтӥсько пичиятэм дунын вузаськись товаръёс пумысен. Ӵем дыръя соос ялэм дунзыя уг вузасько, ӟечлыксыя уродэсь.Владимир Варламов малпамъя, сиён-юонэн вуз карисьёсты ӵемгес эскерылоно вылэм. Нош али ӝожтӥськонъёс кылдыку яке эскерыны дыр вуыку (3 арлы одӥг пол Прокуратура лэземъя) гинэ, соос доры чакласькисьёс вуыло. Удмуртилэн парламентэз Кун Думае вазиськыны малпа, магазинъёсты эскерон радлыкез воштыны курыса. Угось калыклэн тазалыкез сиён бордысь но потэ.            Валентина Емельянова Туспуктэм: udmgossovet.ru Теги: Удмуртиезазинтон  